Title: ประกาศกระทรวงเกษตรและสหกรณ์ เรื่อง กำหนดชื่อ กำหนดชื่อ ประเภท และคุณภาพหรือมาตรฐานของภาชนะบรรจุ และการใช้ภาชนะบรรจุสำหรับอาหารสัตว์น้ำ (ฉบับที่ 1) พ.ศ. 2534

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดชื่อ ประเภทและคุณภาพหรือมาตรฐานของภาชนะบรรจุ
และการใช้ภาชนะบรรจุสำหรับอาหารสัตว์น้ำ
(ฉบับที่
1) พ.ศ. 2534
----------

โดยที่สมควรกำหนดชื่อ ประเภท และคุณภาพหรือมาตรฐานของภาชนะบรรจุสำหรับ
อาหารสัตว์
น้ำ
          อาศัยอำนาจตามความในมาตรา
5 มาตรา (1) (2) และ (7) แห่งพระราช บัญญัติควบคุม
คุณภาพอาหารสัตว์ พ.ศ. 2525
รัฐมนตรีว่าการกระทรวงเกษตรและสหกรณ์ ออกประกาศไว้ดังต่อไปนี้

ข้อ 1 กำหนดให้อาหารสัตว์น้ำสำหรับกุ้งทะเล กุ้งน้ำจืด ปลาดุกและปลาน้ำจืด
กินพืช
เฉพาะประเภทวัตถุที่ผสมแล้ว
ชนิดอาหารสัตว์น้ำผสมสำเร็จรูปหัวอาหารสัตว์น้ำและชนิด สาร
ผสมล่วงหน้าเป็นอาหารสัตว์
ตามพระราชบัญญัติควบคุมคุณภาพอาหารสัตว์ พ.ศ. 2525

ข้อ 2 กำหนดคุณภาพหรือมาตรฐานของวัตถุที่ผสมแล้วชนิดหัวอาหารสัตว์น้ำและ
อาหาร
สัตว์น้ำผสมสำเร็จรูป ให้มีอัตราส่วนของโปรตีน ไขมัน กาก
ความชื้น คิดเป็นร้อยละ ของน้ำ
หนักอาหารสัตว์น้ำ ตามที่ผู้รับใบอนุญาตได้ขอขึ้นทะเบียน
ตามชื่อ ประเภท ชนิด ขนาด หรือ
อายุของสัตว์น้ำไว้ต่อพนักงานเจ้าหน้าที่

ข้อ 3 กำหนดคุณภาพหรือมาตรฐานของภาชนะบรรจุและการใช้ภาชนะบรรจุสำหรับ
อาหารสัตว์
น้ำต้องมีลักษณะดังต่อไปนี้

1. เป็นภาชนะบรรจุที่ใหม่ แห้ง สะอาดและกันความชื้นได้

2. ผิวภายในภาชนะบรรจุที่ทำด้วยโลหะต้องไม่มีสนิมและถ้าเคลือบต้อง เคลือบ
ด้วยสารซึ่งไม่เป็นอันตรายต่อสัตว์น้ำ
               3. รถบรรทุกตู้เฉพาะกิจอาหารสัตว์น้ำ
ที่ใช้ในการขนส่ง ต้องทำให้ส่วนที่
บรรจุแห้ง และสะอาด
ไม่มีการตกค้างของสิ่งหนึ่งสิ่งใดภายในส่วนที่บรรจุ

ประกาศฉบับนี้ให้ใช้บังคับเมื่อพ้นกำหนด 120 วัน
นับแต่วันถัดจากวันประกาศใน
ราชกิจจานุเบกษา เป็นต้นไป

ประกาศ ณ วันที่ 28 พฤศจิกายน 2534

อาชว์ เตาลานนท์

รัฐมนตรีว่าการ ฯ ปฏิบัติราชการแทน